recursal/SuperWikiNEXT-32B huggingface dataset:
இந்தியக் குடியரசு உலகில் உள்ள மக்களாட்சி நாடுகளில் அதிக மக்கள் தொகை கொண்டதாகும். 18 வயது நிரம்பிய அனைத்து இந்தியக் குடிமக்களுக்கும் வாக்குரிமை அளிக்கப்பட்டுள்ளது. 2009ம் ஆண்டு கணக்கின்படி 71.4 கோடி பேர் இந்தியாவில் வாக்குரிமை பெற்றிருந்தனர்.

இந்திய நாடாளுமன்றத்தின் கீழவையான மக்களவை, மாநில சட்டமன்றங்களுக்கும், உள்ளாட்சி அமைப்புகள் ஆகியவற்றுக்கு நேரடித் தேர்தல்கள் நடைபெறுகின்றன. ஒரு வாக்காளருக்கு ஒரு வாக்கு என்ற விதிப்படி இத்தேர்தல்கள் அமைகின்றன. வேட்பாளர்களும் அதிக வாக்குகளைப் பெற்றவர் (plurality) வெற்றி பெறுகிறார். நாடாளுமன்றத்தின் மேலவையான மாநிலங்களவை உறுப்பினர்கள், இந்தியக் குடியரசுத் தலைவர், இந்தியக் குடியரசுத் துணைத் தலைவர் ஆகியோர் நேரடித் தேர்தல் மூலம் தேர்ந்தெடுக்கப்படுவதில்லை. மாறாக நேரடியாக மக்களால் தேர்ந்தெடுக்கப்பட்ட பிரதிநிதிகளால் தேர்ந்தெடுக்கப்படுகின்றனர்.

தேசிய அளவில் தேர்தல்களை இந்தியத் தேர்தல் ஆணையம் நடத்துகிறது. இது ஒரு தன்னாட்சி பெற்ற அமைப்பு. இது தவிர மாநில அளவிலான தேர்தல்களை நடத்த மாநிலந்தோறும் இதன் கீழ் மாநில தேர்தல் ஆணையங்கள் செயல்படுகின்றன. 20ம் நூற்றாண்டின் இறுதிவரை வாக்குச்சீட்டுகளை பயன்படுத்தி தேர்தல்கள் நடத்தப்பட்டன. தற்போது பெரும்பாலும் மின்னணு வாக்குப்பதிவு இயந்திரங்களைப் பயன்படுத்தி நடத்தப்படுகின்றன.

மேலும் காண்க
------------

* இந்தியப் பொதுத் தேர்தல்கள் எப்படி நடத்தபடுகிறது
*
**வேல்முருகன் தங்கசாமி மனோகர்** (*Velmurugan Thangasamy Manohar*) தமிழ்த் திரைப்படத்தில் பணியாற்றும் ஓர் இந்திய திரைப்பட நடிகர் ஆவார். தொழில்ரீதியாக இவர் சார்லி என்று அழைக்கப்படுகிறார்.

ஆரம்பகால வாழ்க்கை
-----------------

இவர் 6 பங்குனி 1960 ஆம் ஆண்டில் கோவில்பட்டியில் தங்கசாமி மனோகர் என்ற பெயரில் பிறந்து வளர்ந்தார். தனது கல்லூரி படிப்பை கோவில்பட்டியில் உள்ள ஜி.வி.என் கல்லூரியில் வேதியியல் பட்டப்படிப்பை முடித்தார். இவரது கல்லூரி நாட்களில், வரலாற்றியல் மற்றும் சிவாஜி கணேசன், ஆர். முத்துராமன் மற்றும் நாகேஷ் போன்ற தமிழ் நடிகர்களைப் பின்பற்றும் இவரது அசாத்திய திறமைக்காக அறியப்பட்டார்.

இவர் ஒரு ஆர்வமுள்ள பொழுதுபோக்காளர் மற்றும் பிரபலமான மேடைக் கலைஞர் ஆவார், அதே நேரத்தில் தகவல் மற்றும் ஒலிபரப்பு அமைச்சகத்தின் பாடல் மற்றும் நாடகப் பிரிவில் ஒரு பணியாளர் கலைஞராக தனது வாழ்க்கையைத் தொடங்கினார் மற்றும் ஆறு ஆண்டுகளில் 1000 க்கும் மேற்பட்ட நாடகங்களை நிகழ்த்தினார். இயக்குநர் கே. பாலசந்தரின் பொய்க்கால் குதிரை திரைப்படம் மூலம் 1983 ஆம் ஆண்டில் அறிமுகமானார். நகைச்சுவை நடிகராகவும், துணை நடிகராகவும் 800இற்கும் மேற்பட்ட தமிழ் படங்களில் நடித்துள்ளார். ஆங்கில நகைச்சுவை நடிகர் சார்லி சாப்ளின் நினைவாக இவருக்கு சார்லி என்ற பெயர் வழக்கில் வந்தது.

மேற்கோள்கள்
-----------

1. ↑  "Tamil Movie Actor Dr. Charlie - Nettv4u". .
2. ↑  "இளைய தளபதி குறித்து நடிகர் சார்லி சொன்ன ரகசியம்!". .
3. ↑  Raman, Mohan (1 November 2017). "What's in a name?". *தி இந்து*. .

வெளி இணைப்புகள்
---------------

ஐ.எம்.டி.பி இணையத்தளத்தில் Actor Charlie
**தளிக்கோட்டை மகாதேவர் கோயில்** (*Talikotta Mahadeva Temple*) என்பது இந்தியாவின், கேரள மாநிலத்தின், கோட்டயம் மாவட்டத்தில் கோட்டயம் - குமரகம் சாலையில் மீனாசிலாற்றின் கரையில் அமைந்துள்ள ஒரு பழங்கால சிவன் கோயிலாகும். இந்த மகாதேவர் கோயிலானது தெக்கூர் அரச குடும்பத்தாரின் அதிகாரப்பூர்வ வழிபாட்டுக் கோயில்களில் ஒன்றாகும். நாட்டார் கதைகளின்படி, பரசுராமர் இந்த சிவனை பிரதிட்டை செய்துள்ளார். இந்த கோயில் கேரளத்தில் உள்ள 108 சிவன் கோயில்களின் ஒன்று ஆகும்.  108 சிவன் கோயில் சோத்ரங்களில் குறிப்பிடப்பட்டுள்ள நான்கு தளி கோயில்களில் இந்த கோயிலும் ஒன்றாகும். ( தளி கோயில், கோழிக்கோடு, 2. கதுத்ருதி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தளிகோட்டா மகாதேவர் கோயில், கோட்டயம். )

வரலாறு
------

 முதன்மைத் திருக்கோயில் 
கோட்டயம் வட்டத்திலுள்ள தழத்தங்கடியில் உப்பூட்டிகாவலா அருகே தளிக்கோட்டை மகாதேவர் கோயில் உள்ளது. முந்தைய தெக்கும்கூர் அரசகுடும்பத்தாரின் ஒரு முக்கியமான வழிபாட்டுத் தலமாக இது இருந்தது.  11 ஆம் நூற்றாண்டின் தெக்கும்கூர் இராச்சியமானது கோட்டயம், சங்கநாசேரி, திருவல்லா, மற்றும் முண்டக்காயம், காஞ்சிரப்பள்ளி போன்ற உயர்தொலைவுப் பகுதிகளை உள்ளடக்கியதாக இருந்தது. இந்த இராச்சியத்தின் தலைநகரானது வெனிமலை, மணிகண்டபுரம், சங்கநாசேரி ஆகியவற்றிற்குப் பிறகு, மீனாசிலாற்றின் கரையில் உள்ள தளிக்கோட்டாவுக்கு மாறியது.  கோயிலும் அரச *மாளிகையும் தளிக்கோட்டை என்று* அழைக்கப்பட்ட ஒரு கோட்டையால் பாதுகாக்கப்பட்ன. இதன் விளைவாக கோட்டை என்ற பெயரில் இந்த இடம் அறியப்பட்டது. வரலாற்றின் பிற்காலத்தில், தெக்கும்கூர் மன்னர்கள் தங்கள் இருப்பிடத்தை கோட்டயம் நகரத்தின் புறநகரில் உள்ள *நட்டசேரிக்கு* ( *குமாரநல்லூருக்கு* அருகில்) *மாற்றிக்கொண்டனர்*. 1750 ல் நடந்த சங்கநாசேரி **போருக்குப்** பிறகு, தளியோட்டானபுரத்தில் (கோட்டயம்) தளிகோட்டா கோட்டை மற்றும் அரண்மனையை நோக்கி மார்த்தாண்ட வர்மரின் படைகள் முன்னேறின. இராஜ்யத்தைப் பாதுகாப்பதற்காக தேக்கும்கூர் செம்பகாசேரி, வடக்குமூருடன் கூட்டணி வைத்திருந்தாலும், இவை அனைத்தும் இறுதியாக திருவிதாங்கூருடன் இணைக்கப்பட்டன.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑  "108-shiva-temples-of-keralaTemple". .
2. ↑  "Thaliyil Mahadeva Temple at Kottayam". .
3. ↑  "108 Shiva Temples in Kerala created by Lord Parasurama". .
4. ↑  "List of 108 Siva Temples in Kerala". .
5. ↑  "Thaliyil Mahadeva Temple at Kottayam". .
6. ↑   *A Survey Of Kerala History*. .
7. ↑   *Political History of Modern Kerala*. .
**காலேசுவர முக்தேசுவர சுவாமி கோயில்** (*Kaleshwara Mukteswara Swamy Temple*) இந்தியாவின் தெலுங்கானா மாநிலம் பூபாலப்பள்ளியில் உள்ள காலேசுவரம் என்னும் இடத்தில் அமைந்துள்ள ஒரு இந்துக் கோயிலாகும்.

தெய்வம்
-------

இது இந்துக் கடவுளான சிவனுக்கு அர்ப்பணிக்கப்பட்ட கோயிலாக உள்ளது. ஒரே பீடத்தில் இரண்டு சிவலிங்கங்கள் இருப்பதால் இக்கோயில் முக்கியத்துவம் பெறுகிறது. இந்த லிங்கத்திற்கு சிவன் என்றும் யமன் என்றும் பெயர். மொத்தத்தில், அவர்கள் காலேஸ்வர முக்தேஸ்வர ஸ்வாமி என்று அழைக்கப்படுகிறார்கள். திரிலிங்க தேசம் அல்லது "மூன்று லிங்கங்களின் தேசம்" என்று குறிப்பிடப்பட்டுள்ள மூன்று சிவன் கோவில்களில் காலேஸ்வரம் ஒன்றாகும்.

யாத்ரீகர்கள்
------------

இந்திய நாட்காட்டியின் கார்த்திகை மாதமான நவம்பர் 16 முதல் டிசம்பர் 15 வரை இந்த புனித இடம் சுற்றுலாப் பயணிகளை ஈர்க்கிறது. புனித நீராடல்கள் டிசம்பர் 6 முதல் 17 ம் தேதி வரை நடைபெறும். இங்கு நீராடுபவர்கள் முதலில் விநாயகப் பெருமானைத் தரிசித்துவிட்டு, பின்னர் யமனையும், பின்னர் சிவனையும் வழிபடுகிறார்கள்.

தரிசனம்
-------

இந்த கோவில் அதிகாலை 4:00 மணி முதல் மதியம் 1:00 மணி வரையிலும், மாலை 3:30 மணி முதல் இரவு 8:00 மணி வரை திறந்திருக்கும்.

இங்கு, ஒரு இலட்ச வில்வ இலை பூசைக்கான அணுகல் குறைந்தது ஒரு மாதத்திற்கு முன்பே தேவஸ்தான அதிகாரிகளிடம் செய்யும் கோரிக்கையின் பேரில் நடைமுறையில் உள்ளது.

கோயிலுக்குள் இரண்டு வகையான பிரசாதங்கள் உள்ளன: அவை, புளிஹோரா (புளி சாதம்) மற்றும் லட்டு (இனிப்பு) ஆகும். காசி போன்ற தலங்களில் இறுதிச் சடங்குகள் செய்வதைப் போன்று இங்கும் செய்வதால் இந்த இடம் மிகவும் பிரபலமானது. இது இந்தியாவின் இரண்டாவது காசி என்று மக்கள் நம்புகிறார்கள்.

மேற்கோள்கள்
-----------

1. ↑ . 19 January 2018.
2. ↑ . 23 July 2017.
3. ↑  "Kaleshwaram temple to get a makeover". .
**சுட்டைன் 2051** (**Stein 2051 )**( கிலீசே **169.1**, ஜி **175-034**, எல். எச். எசு. **26/27** ) என்பது அருகிலுள்ள இரும விண்மீன் அமைப்பாகும். இதில் செங்குறுமீன் (உறுப்பு A). சிதைந்த வெண்குறுமீன் (உறுப்பு B) ஆகியவை உள்ளன. இவை புவியிலிருந்து 18 ஒளியான்டு தொலைவில் உள்ள பச்சோந்தி விண்மீன் குழாமில் உள்ளன. 

சுட்டைன் 2051 மிக அருகில் உள்ள செங்குறுமீனும்வெண்குறுமீனும் இணைந்த தனி பைனரி அமைப்பு ஆகும்.( 40 எரிடானி, கி.மு. காலத்தில் 16.26 ஒளியாண்டுகளுக்கு அருகில் அமைந்திருந்தது.  ஆனால் இது ஒரு மூவிண்மீன் அமைப்பின் பகுதியாகும்).

சுட்டைன் 2051 பி, சிரியசு பி, புரோசியோன் பி, வான் மானெனின் நட்சத்திரம், எல்பி 145-141, ம் 40 எரிடானி பி ஆகியவற்றுக்குப் பிறகு 6வது அருகில் உள்ள வெண்குறுமீ னாகும் .

பண்புகள்
--------

இந்த இரண்டு விண்மீன்களில் A ஒரு பொலிவானசெங்குறுமீன் ஆகும், ஆனால் மிகவும் பெரிய உறுப்பான B ஒரு வெண்குறுமீன் ஆகும்.

2017 ஆம் ஆண்டில், சுட்டைன் 2051 பி நெடுந்தொலைவு விண்மீனுக்கு முன்னால் கடப்பதைக் காண முடிந்தது. அருகிலுள்ள விண்மீனின் ஈர்ப்பு விசையால் விண்மீன் ஒளியின் வளைதல் அதன் பொருண்மையை நேரடியாக அளவிட வழிவகுத்தது. ஸ்டீன் 2051 B இன் பொருண்மை மதிப்பு 0.675±0.051 ஆகும். இது கரிம- உயிரக அகட்டுடன் கூடிய வெண்குறுமீனாக எதிர்பார்க்கப்படும் நெடுக்கத்தில் பொருந்துகிறது.

மேற்கோள்கள்
-----------

1. ↑  Van Altena W. F.; Lee J. T.; Hoffleit E. D. (1995). "GCTP 986.01". *The General Catalogue of Trigonometric Stellar Parallaxes*. .
2. ↑  Perryman (1997). "HIP 19849". *The Hipparcos and Tycho Catalogues*. .
3. ↑  Sahu, Kailash C.; et al. (June 2017), "Relativistic deflection of background starlight measures the mass of a nearby white dwarf star", *Science*, pp. 1046–1050, arXiv:1706.02037, Bibcode:2017Sci...356.1046S, doi:10.1126/science.aal2879, PMID 28592430. `{{citation}}`: Missing or empty `|url=` (help)

வெளி இணைப்புகள்
---------------

* "CCDM J04312+5858AB -- Double or multiple star". .  *(the whole system)*
* "NAME STEIN 2051A -- Star in double system". .  *(component A)*
* "GJ 169.1 B -- Star in double system". .  *(component B)*
**ராஜராஜேஸ்வர கோயில்** (*Rajarajeshwara Temple*) இந்தியாவின் கேரளா மாநிலத்தில் கண்ணூர் மாவட்டத்தில் தளிபரம்பு எனும் இடத்தில் அமைந்துள்ளது. இக்கோவில் கேரளாவின் பிரசித்தி பெற்ற 108 சிவாலயங்களில் ஒன்றாகும். தென் இந்தியாவில் பிற கோயில்களில் ஏற்படும் பிரச்சனைகளுக்கு பக்தர்கள் இக்கோவிலில் வந்து பிரசன்னம் பார்ப்பது வழக்கம். பிரசன்னம், கோயிலின் வெளியே அமைந்துள்ள ஒரு பீடத்தில் வைத்து பார்க்கப்படும். இந்துக்கள் அல்லாதவர்கள் இக்கோயிலுக்குள் நுழையத் தடை விதிக்கப்பட்டுள்ளது.

வரலாறு
------

ராஜராஜேஸ்வர கோயில்
இக்கோயிலானது 11 ஆம் நூற்றாண்டின் முற்பகுதியில் கட்டப்பட்டது. இக்கோயிலில் உள்ள சிவலிங்கம் பல்லாயிரக்கணக்கான ஆண்டுகள் பழமையானது. ராமர் சீதையைக் காப்பாற்ற இலங்கைக்குச் சென்று போரில் வென்ற பின் இங்கே வந்து சிவனை வணங்கியதாகச் சொல்லப்படுகிறது. அதன் காரணமாய் இக்கோயிலின் *நகஸ்கார மண்டமதினுள்* இன்றும் யாரையும் அனுமதிப்பதில்லை. இக்கோயிலில் சிவனும் விஷ்ணுவும் சேர்ந்து ராஜராஜேஸ்வரராக இருக்கின்றனர். இக்கோயிலில் இருந்த ஏழு அடுக்கு கோபுரமானது திப்பு சுல்தானால் 18 ஆம் நூற்றாண்டில் இடிக்கப்பட்டது. இடிக்கப்பட்ட கோபுரத்தின் சிதறல்கள் கிழக்கு வாசலில் கிடக்கின்றன. இக்கோபுரத்தை முன்னின்று இடித்தவரை பாம்பு கடித்து விட்டதால் அதன் பின் தொடர்ந்து இடிக்கவில்லை என்பது செய்தி. அதன் பின் இங்கே இருந்த நம்பூதிரிகள் திருவாங்கூர் பகுதிக்கு குடிபெயர்ந்துவிட்டனர்.

வழிபாடு
-------

சாக்கைக் கூத்து
இக்கோயிலில் மற்ற சிவன் கோயிலைப் போல் வில்வ இலை வழிபாட்டிற்குப் பயன்படுத்தப்படுவதில்லை. அதற்குப் பதிலாக துளசி இலை பயன்படுத்தப்படுகிறது. காலை பூஜையும், மதிய பூஜையும் முடிந்த பின் கோயிலானது நண்பகல் 12 மணிக்கு அடைக்கப்படும். பின்னர் மாலை 5 மணிக்கு மீண்டும் கோயில் திறக்கப்பட்டு 6:30 மணிக்கு தீபாராதனை நடைபெறும். இரவு 8 மணிக்கு கோவிலானது அடைக்கப்படும். சிவராத்திரி விழா இங்கு சிறப்பாகக் கொண்டாடப்படும். இக்கோவிலில் கூடியாட்டம் மற்றும் சாக்கைக் கூத்து ஆகியவை நடக்கும்.

சச்சரவு
-------

இக்கோயிலில் இந்துக்கள் அல்லாதோர் நுழைவதற்கான தடை இருந்த போதும், 2006 ஆம் ஆண்டு ஜூலை மாதம் கிறித்துவரான திரைப்பட நடிகை மீரா ஜாஸ்மின் இக்கோயிலினுள் நுழைந்தது பெரிய சர்ச்சையை உருவாக்கியது. பின்னர் அதற்கான பரிகார பூஜைக்கான தொகையை மீரா ஜாஸ்மின் கோயில் நிர்வாகத்திடம் ஒப்படைத்து தனது செயலுக்கு மன்னிப்பும் கோரினார்.

மேற்கோள்கள்
-----------

1. 1 2   பரணிடப்பட்டது 2012-10-13 at the வந்தவழி இயந்திரம்!
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2014-11-02 அன்று. பரணிடப்பட்டது.. .
3. ↑  "காப்பகப்படுத்தப்பட்ட நகல்" இம் மூலத்தில் இருந்து 2014-02-19 அன்று. பரணிடப்பட்டது.. .

| * பா
* உ
* தொ
கேரளத்தில் பிரபலமான இந்துக் கோயில்கள் |
| --- |
| 
* பத்மநாபசாமி கோயில்
* வைக்கம் மகாதேவர் கோயில்
* வடக்குநாதன் கோவில்
* குருவாயூரப்பன் கோயில்
* சபரிமலை ஐயப்பன் கோயில்
* கொடுங்கல்லூர் பகவதி கோவில்
* சோட்டானிக்கரை கோயில்
* ஏற்றுமானூர் மகாதேவர் கோயில்
* செங்கன்னூர் சிவன் கோயில்
* சார்க்கரதேவி கோயில்
* செட்டிகுளங்கரை பகவதி கோயில்
* ஹரிப்பாடு சுப்ரமணியசாமி கோயில்
* ஆறன்முளா பார்த்தசாரதி கோயில்
* அம்பலப்புழா கிருஷ்ணன் கோயில்
* திருவல்ல வல்லபமகாகோயில்
* வாழப்பள்ளி கோவில்
* திருநக்கரை மகாதேவர் கோயில்
* திருப்பூணித்துறை மகாதேவர் கோயில்
* கூடல்மாணிக்கம் கோயில்
* திருப்ரயார் ராமர் கோயில்
* திருமாந்தாங்குன்னு கோயில்
* திருநாவாய நாவாமுகுந்தர் கோயில்
* தளி சிவன் கோயில்
* திருச்சம்பரம் கிருஷ்ணர் கோயில்
* தளிப்பறம்பு ராஜராஜேஸ்வரர் கோயில்
* ஜனார்த்தனசுவாமி கோயில்
* திருநெல்லி மகாவிஷ்ணு கோயில்
* மன்னார்சாலை கோவில்

 | Aum symbol |
**சிந்தாமன் கணேஷ் கோயில்** (Chintaman Ganesh Temple) என்பது இந்தியாவின் மத்தியப் பிரதேசத்தின் உஜ்ஜயினியில் உள்ள விநாயகப் பெருமானின் மிகப்பெரிய கோவிலாகும். ஃபதேஹாபாத் ரயில் பாதையில் க்ஷிப்ரா ஆற்றின் குறுக்கே கட்டப்பட்ட இந்த கோயில், உஜ்ஜயினி நகரத்திற்கு தென்மேற்கே சுமார் 7 கிமீ தொலைவில் அமைந்துள்ளது. இக்கோயில் தற்போது நகரின் சந்தையின் நடுவில் அமைந்துள்ளது.

இந்த கோவிலில் பிரதிஷ்டை செய்யப்பட்டுள்ள விநாயகர் சிலை சுயம்பு மூர்த்தியாக (தன்னை வெளிப்படுத்துவதாக) கருதப்படுகிறது. உள்ளூரில் இந்த விநாயகர் சிந்தாமன் என்றும் அழைக்கப்படுகிறார். இவரது துணைவிகளாக ரித்தி மற்றும் சித்தி ஆகியோர் இங்கு உள்ளனர். மேலும், எல்லா கவலைகளையும் போக்குபவர் சிந்தாமன் கணேஷ் என்று அறியப்படுகிறார்.

மத முக்கியத்துவம்
-----------------

இந்து மத நம்பிக்கைகளின்படி கோயில் தெய்வமான விநாயகர், அனைத்து நிகழ்விற்கும், முழு முதல் சாட்சியாக, ஆரம்பத்தின் இறைவனாகக் கருதப்படுகிறார். பாரம்பரிய காலத்தில், சிந்தாஹரன் - அதாவது எல்லா கவலைகளையும் பதட்டங்களையும் நீக்குபவர் என்று அழைக்கப்படுகிறார், இறைவனின் சன்னதியில் தங்கள் கவலைகள் அனைத்தையும் போக்குவதற்காக, இங்கு மக்கள் கூட்டம் அலைமோதுகிறது. இந்து புராணங்களின்படி பிரபஞ்சத்தின் பாதுகாவலராகக் கருதப்படும் விஷ்ணுவுக்குப் பயன்படுத்தப்படும் மற்றொரு பெயர் சிந்தாமணி ஆகும். துக்கத்தை நிர்வகிப்பவர் விக்னேஷ்வரா என்று அழைக்கப்படுகிறார். இந்து சமயங்களில், பக்தர்களின் பாதையில் தடைகளை அகற்றுவதற்காக, விநாயகர் எப்போதும் முதலில் வணங்கப்படுகிறார்.

வரலாறு
------

இக்கோயில் 11 மற்றும் 12 ஆம் நூற்றாண்டுகளில் மாளவத்தை பரமராசர்கள் ஆட்சி செய்த காலத்தைச் சேர்ந்தது என்று கருதப்படுகிறது. மூலக் கோயில் ராமாயண காலத்தைச் சேர்ந்தது என்றும், சீதையால் இந்தக் கோயில் நிறுவப்பட்டது என்றும் நம்பப்படுகிறது.

கட்டிடக்கலை
-----------

இங்கு காணப்படும் பொதுக்கூடம் மற்றும் சன்னதியில் உள்ள நுணுக்கமாக செதுக்கப்பட்ட வெள்ளை நிற கல் தூண்கள் கோயிலின் பழமையான புனிதத்தை வரையறுக்கின்றன.

மேலும் பார்க்கவும்
------------------

* மங்கல்நாத் கோவில்
* கால பைரவர் கோவில், உஜ்ஜைனி
* மஹாகாலேஷ்வர் ஜோதிர்லிங்கம்

மேற்கோள்கள்
-----------

1. ↑  Ancient monuments in Ujjain#Chintaman ganesh temple
2. ↑  Karkar, S.C. (2009). *The Top Ten Temple Towns of India*. Kolkota: Mark Age Publication. பக். 124. பன்னாட்டுத் தரப்புத்தக எண்:978-81-87952-12-1.
3. ↑  "गणेश मंदिर: इस मंदिर की दीवार पर उल्टा स्वास्तिक बनाने से होती है हर मन्नत पूरी" (in hindi). . "गणेश मंदिर: इस मंदिर की दीवार पर उल्टा स्वास्तिक बनाने से होती है हर मन्नत पूरी". *Patrika News* (in Hindi). Retrieved 22 November 2021.
4. ↑  culturalindia

வெளி இணைப்புகள்
---------------
**டாக்டர் மங்கள் சைன் அருங்காட்சியகம்** (முன்னதாக அரியானா கிராமப்புற பழங்கால அருங்காட்சியகம்) (*Haryana Rural Antique Museum*) என்பது இந்தியாவின் அரியானாவிலுள்ள ஹிசாரில் உள்ள சௌத்ரி சரண் சிங் அரியானா வேளாண் பல்கலைக்கழகத்தின் காந்தி பவன் கட்டிடத்திற்குள் அமைந்துள்ளது.

வரலாறு
------

அரியானாவின் மறைந்து வரும் கிராமப்புறத்தின் பழங்காலப் பொருட்களைப் பாதுகாக்க.  அருங்காட்சியகக் கட்டுமானம் 1975 இல் தொடங்கப்பட்டு,  1978 இல் நிறைவடைந்தது,   அருங்காட்சியகம் 2010 இல் கூடுதல் இடத்துடன் விரிவாக்கப்பட்டது  

### புனரமைப்பு

அருங்காட்சியகத்தின் புனரமைப்பு 2018 இல் தொடங்கியது. 2019 இல் முடிவடையும் என்று எதிர்பார்க்கப்பட்டது. ஆனால் 2021 இல் முடிக்கப்பட்டது. இந்த அருங்காட்சியகத்தில் இப்போது CCS HAU இன் மைய வளாகம், ஒரு கலையரங்கம், அரியானாவின் வெவ்வேறு மண் மாதிரிகள், HAU இன் முன்னோடித் திட்டங்களைக் காண்பிக்கும் மின்னணு தளம், அரியானாவின் பாரம்பரிய மற்றும் நாட்டுப்புறக் கதைகள், ஒரு நூலகம் போன்ற பலவற்றை உள்ளடகியுள்ளது.

மனோகர் லால் கட்டார் முன்னிலையில் அரியானாவின் ஆளுநர் பண்டாரு தத்தாத்ரேயா அவர்களால் இந்த அருங்காட்சியகம் மார்ச் 2022 இல் பொதுமக்களுக்காக திறந்து வைக்கப்பட்டது.

சேகரிப்புகள்
------------

இந்த அருங்காட்சியகத்தில் அரியானாவில் விவசாயம் மற்றும் கிராமப்புற சமுதாயத்தின் வளர்ச்சியை வெளிப்படுத்தும் தொல்பொருட்களின் தொகுப்பு உள்ளது. சேகரிப்பில் ஆடைகள், விவசாய மற்றும் பண்ணை கருவிகள் மற்றும் கருவிகள், கிராமப்புற கருவிகள் மற்றும் உபகரணங்கள், கிராமப்புற இசைக்கருவிகள், ஆண்கள் மற்றும் பெண்களுக்கான அரியான்வி நாட்டுப்புற ஆடைகள், பண்ணை வாகனங்கள் போன்றவை அடங்கும்.

இந்த அருங்காட்சியகத்தில் ஒரு கலவையான யதார்த்த இணைய இணைப்பு உள்ளது, அங்கு பார்வையாளர்கள் கிராமப்புற அரியானாவின் விவசாய மற்றும் சமூக வளர்ச்சியைப் பார்க்கவும் உணரவும் முடியும், அத்துடன் மெய்நிகர் உலகில் CCS HAU வளாகத்தைப் பார்வையிடவும் முடியும்.

கண்காட்சி அரங்கம்
-----------------

பல்கலைக்கழகத்தின் விரிவாக்கக் கல்வித் துறையைக் கொண்ட காந்தி பவன் கட்டிடத்தில், கண்காட்சிகள் நடத்துவதற்கான கண்காட்சி அரங்கும் உள்ளது.

புகைப்படங்கள்
-------------

இதனையும் காண்க
--------------

மேற்கோள்கள்
-----------

1. 1 2 3 4  Gandhi Bhawan museum
2. 1 2 3  Agropedia - HAU museum
3. 1 2 3 4  HAU Extension department
4. ↑  1987, Haryana District Gazetteers: Hisar, Haryana, pp.225.]
5. ↑  1975, Kurukshetra, vol. 24, pp. 206.
6. ↑  1978, Haryana Review, Haryana Public Relations Department, vol. 12, pp.163.
**திரிக்கூர் மகாதேவா கோயில்** என்பது கேரளாவில் திருச்சூர் மாவட்டத்தில் உள்ள திரிக்கூர் கிராமத்தில் உள்ள பாறையில் செதுக்கப்பட்ட குகைக் கோயிலாகும், இது 7 அல்லது 8 ஆம் நூற்றாண்டில் கட்டப்பட்டதாக நம்பப்படுகிறது. குகைக் கோவில் என்பதால், பௌத்த மற்றும் ஜைனத் துறவிகள் இந்து துறவிகளுடன் இணைந்து தியானம் செய்ய இந்தக் தளத்தைப் பயன்படுத்தியிருக்கலாம். இது 1966 ஆம் ஆண்டு முதல் கேரள அரசின் தொல்லியல் துறையின் கீழ் பாதுகாக்கப்பட்டு வரும் நினைவுச்சின்னமாகும். கோயில் மற்றும் அதன் வளாகம் இப்போது க்ஷேத்ர சம்ரக்ஷனா சமிதி (கோயில் பாதுகாப்புக் குழு) மூலம் நிர்வகிக்கப்படும் பாளையம் அறக்கட்டளைக்கு சொந்தமானது. 

இக்கோயிலின் மூலவர் சிவபெருமான் என்னும் மகாதேவர். பெயருக்கு ஏற்றார் போல. இங்குள்ள பிரம்மாண்டமான சிவலிங்கம் அக்னி பகவானால் பிரதிஷ்டை செய்யப்பட்டதாக நம்பப்படுகிறது. இதனால், அக்னி பகவான் எப்போதும் சிவபெருமானை வழிபடுவதாகவும், அவர் அவருடன் இணைந்து வருவதாகவும் நம்பப்படுகிறது. இந்த நம்பிக்கையின் காரணமாக, மழை நாட்களில் சிலை ஊர்வலங்களுக்காக வெளியில் கொண்டு செல்லப்படுவதில்லை.

மலையின் உச்சியில் 30 அடி நீளமும் 12 அடி அகலமும் கொண்ட இயற்கைக் குகைக்குள் இக்கோவில் அமைந்துள்ளது. குகையின் தெற்கு முனையில் பிரமாண்டமான சிவலிங்கம் உள்ளது. இதற்கு மேலே கோடைக்காலத்தில் அதிக வெப்பமான நாட்களில் கூட வறண்டு போகாத நீர்நிலை உள்ளது. சிவலிங்கம் கிழக்கு நோக்கி காணப்படுகிறது. ஆனால் கருவறையின் கதவு வடக்கு நோக்கி உள்ளது. இலிங்கம் மையத்தில், ஒரு செவ்வக பீடத்தின் மேல் நிறுவப்பட்டுள்ளது. பாறையின் உச்சியில் குளம் ஒன்றும் உள்ளது. 1966 ஆம் ஆண்டு முதல், இக்கோயில் தொல்லியல் துறையின் கீழ் பாதுகாக்கப்பட்ட நினைவுச்சின்னமாக உள்ளது.

கட்டிடக்கலை
-----------

கோயிலின் கருவறை 12 அடி நீளமும் 8 அடி அகலமும் கொண்ட குகைக்குள் அமைந்துள்ளது. கருவறைக்கு எதிரே ஒரு முக மண்டபம் உள்ளது, முழுக்க முழுக்க பாறையில் அழகிய கலைநயத்துடன் செதுக்கப்பட்டுள்ளது. தரிசனத்தின் போது தெய்வம் கிழக்கு பார்த்தாலும், பக்தர்கள் லிங்கத்தின் வலது பக்கம் மட்டுமே தரிசனம் செய்ய முடியும். ("பார்ஷ்வ தர்ஷன்". ) 

பார்வதி தேவி இங்கு ஞானத்தின் உருவாய் நின்று அருள் பாலிக்கிறாள். கருவறையின் மேற்கு நோக்கிய குகையின் சுவரில் கணபதியின் உருவம் செதுக்கப்பட்டுள்ளது.  பாறைகள் நிறைந்த மண் மற்றும் 16 தூண்களால் கட்டப்பட்ட நமஸ்கார மண்டபம், ஏராளமான அழகிய சிற்பங்களைக் காட்சிப்படுத்துகின்றன. கோயிலின் வடக்கே உள்ள மண்டபத்தில் சரஸ்வதி பூஜை மற்றும் சாக்கியர் கூத்து முறையே நவராத்திரி மற்றும் பல சமய நிகழ்வுகளின் போது நடைபெறுவதுண்டு.

மேலும் காண்க
------------

* [[108 சிவன் கோயில்கள்]

மேற்கோள்கள்
-----------

1. ↑  Dept of Archaeology, Govt of Kerala : Monuments at a Glance "Archived copy" இம் மூலத்தில் இருந்து 2004-12-22 அன்று. பரணிடப்பட்டது.. .  (Retrieved on 17 February 2009)
2. 1 2  "Trikkur Mahadeva Temple Timings, History, Poojas and Festivals -" (in en-us). 2019-04-18. . "Trikkur Mahadeva Temple Timings, History, Poojas and Festivals -". *Temples In India Info*. 18 April 2019. Retrieved 21 January 2022.
**திலீப் பிரமல்** (பிறப்பு: நவம்பர் 2, 1949) ஒரு இந்திய தொழிலதிபர். இந்தியாவின் மிகப்பெரிய சுமைகள் எடுத்துச் செல்லும் பெட்டிகள் மற்றும் பைகள் தயாரிக்கும் விஐபி இண்டஸ்ட்ரீஸின் தலைவராக உள்ளார்.

ஆரம்ப கால வாழ்க்கை
------------------

திலீப் பிரமல் நவம்பர் 2, 1949 அன்று மும்பையில் பிறந்தார்.  அவர் இந்திய வம்சாவளியைச் சேர்ந்தவர்.  இவரது தாத்தா பிரமல் சத்ரபுஜ் ஜவுளி வணிகத்தை 1934 ஆம் ஆண்டில் நடத்திக் கொண்டிருந்தார். 1979 ஆம் ஆண்டில், அவரது தந்தை கோபிகிருஷ்ணா பிரமல் திடீர் மரணத்திற்கு பிறகு, திலீப் பிரமல் விஐபி பயணப்பெட்டிகள் தயாரிக்கும் வணிகத்திற்கும், அவரது சகோதரர் அஜய் பிரமல் குடும்பத்தின் துணி வியாபாரத்தையும் வெளியே தொடங்கிய வேளையில் துணிந்து, அவர்கள் பிரிந்து செய்ததோடு தங்கள் வணிகத்தை 1987 ஆம் ஆண்டில் நிக்கோலஸ் ஆய்வுக்கூடங்கைளப் பெற்று மருந்து தயாரிக்கும் தொழிலிற்கும் விரிவுபடுத்தினர்.

கல்வி
-----

பிரமல் 1970 இல் சிடன்ஹாம் வணிக மற்றும் பொருளாதார கல்லூரியில் வணிகவியல் இளங்கலைப் பட்டத்தைப் பெற்றார்.

தொழில்
------

பிரமல் 1970 இல் மொரார்ஜி ஆலையின் இயக்குநராக தனது வாழ்க்கையைத் தொடங்கினார். ஐந்து ஆண்டுகளுக்குப் பிறகு அவர் அதே நிறுவனத்தின் நிர்வாக இயக்குனர் பதவியை எடுத்து 1980 வரை வகித்தார்.  1973 ஆம் ஆண்டில், திலீப் ப்ளோ பிளாஸ்ட் லிமிடெட் நிறுவனத்தின் இயக்குநரானார். 1980ஆம் ஆண்டு முதல் அவர் ப்ளோ பிளாஸ்ட் லிமிடெட் மற்றும் விஐபி இண்டஸ்ட்ரீஸ்  தலைவர் மற்றும் நிர்வாக இயக்குநராக இருந்து வருகிறார்.

தனிப்பட்ட வாழ்க்கை
------------------

திலீப் 1975 ஆம் ஆண்டில் கீதா பிரமலை மணந்தார்.  அவர்களுக்கு இரண்டு குழந்தைகள் உள்ளனர். அவர்கள் 2005 ஆம் ஆண்டில் விவாகரத்து செய்தனர். 

திலீப் 2005 ஆம் ஆண்டில் ஷாலினி பிரமலை மணந்தார்.  அவர்களுக்கு ஒரு குழந்தை உள்ளது.

மேற்கோள்கள்
-----------

1. ↑  "I’m not very disciplined: Dilip Piramal". Oct 31, 2009. .
2. ↑  "Dilip Piramal lives in the lap of luxury but values his time the most". November 11, 2014. .
3. ↑  "Piramal Family". November 14, 2017. .
4. ↑  "Dilip Gopikisan Piramal, 69". .
5. ↑  "Prominent Alumni". .
6. ↑  "VIP Industries Dilip Piramal". .
7. ↑  "Dilip Piramal Sees Opportunity in Crisis". .
8. ↑  "Redefining Resilience" இம் மூலத்தில் இருந்து ஜூலை 11, 2020 அன்று. பரணிடப்பட்டது.. .
9. ↑  "Dilip Gita Piramal Divorced". .
10. ↑  "Ties in Double Knots". .
11. ↑  "Ties in Double Knots". . 
[*தொடர்பிழந்த இணைப்பு*]
**திருவித்துவக்கோடு** என்பது 108 வைணவத் திருத்தலங்களில் ஒன்றாகும். குலசேகராழ்வாரால் பாடல் பெற்ற இத்தலம் கேரளாவில் பாலக்காடு மாவட்டத்தில் உள்ள பட்டாம்பி என்னும் நகருக்கு அருகில் அமைந்துள்ளது. 'திருமிற்றக்கோடு', 'திருவீக்கோடு', 'ஐந்து மூர்த்தி திருக்கோவில்' என்றும் இதனை வழங்குவர்.

தலவரலாறு
--------

இந்துத் தொன்மங்களின்படி துவாபர யுகத்தில் பஞ்ச பாண்டவர்கள் வனவாச காலத்தில் தென்னிந்தியாவில் பயணம் செய்கையில் இங்குள்ள நீளா நதிக்கரையோரம் ஒரு அழகான இடத்தைக் கண்டனர். அங்கு நிலவிய தெய்வீகம் கலந்த அமைதியைக் கண்டதும் சில காலம் அங்கேயே தங்கி இருக்க எண்ணினர். நாள்வழிபாட்டிற்காக சிலைகளையும், ஆலயத்தையும் நிர்மானித்தனர். முதலில் அர்ஜுனன் மஹாவிஷ்ணுவின் சிலையையும் அதற்கு வடக்கே தருமர் ஒரு சிலையையும் தென்புறத்தில் பீமன் ஒரு சிலையையும் அதற்கு பின்புறம் (தென்புறத்திலே) நகுலனும் சகாதேவனும் ஒரு சிலையையும் நிர்மானித்தனர். அவர்களது வெகு காலத்திற்குப் பின்னால் பாண்டியமன்னன் ஒருவனால் மிகப்பெரிய சுற்றுமதில் கட்டப்பட்டது.

நெடுங்காலம் 4 மூர்த்திகளால் ஆனதாகவே இக்கோவில் இருந்தது. சுமார் 2000 (1800) ஆண்டுகட்கு முன்பு தென்னாட்டைச் சேர்ந்த
முனிவர் ஒருவர் காசிக்குச் சென்றிருந்தார். அங்கேயே வெகு காலம் தங்கி வாழ்ந்திருந்தார். அவரது அன்னையார் மரணத் தறுவாயில் இருப்பதாக செய்தி வந்ததையடுத்து அவர் திரும்பிவரும்போது அவரது பக்தி ஈடுபாட்டினால் காசி விசுவநாதரும் அம்முனிவரது குடையில் மறைந்து வந்ததாக கூறுவர். வரும் வழியில் இந்தச் சன்னதிக்கு வந்த முனிவர் நீளா நதியில் நீராடச் செல்லும்போது நான்கு மூர்த்திகட்கு முன்புறம் இருந்த ஒரு பலி பீடத்தில் தமது குடையை வைத்துவிட்டுச் சென்றார். திரும்பி வந்து பார்த்தபோது அந்தப் பலி பீடம் நான்காக வெடித்து அவ்வெடிப்பிலிருந்து சுயம்புவாக சிவலிங்கம் ஒன்றும் தோன்றியிருந்ததாம். குடையும் மறைந்துவிட்டது. இவ்விதம் இது ஐந்து மூர்த்தி தலமாயிற்று. தற்போது இந்த சிவலிங்கத்தைச் சுற்றிலும் தனியே ஒரு கோவில் கட்டப்பட்டுவிட்டது.

இறைவன், இறைவி
-------------

இத்தலத்தின் இறைவன் தெற்கு நோக்கி நின்ற திருக்கோலத்தில் காட்சியளிக்கிறார். உய்யவந்த பெருமாள், அபயப்ரதன் என அழைக்கபடுகிறார். இறைவியின் பெயர் வித்துவக்கோட்டு வல்லி, பதமாசனி நாச்சியார். என்பதாகும். இத்தலத்தீர்த்தம் சக்ர தீர்த்தம். விமானம் தத்வ காஞ்சன விமானம் என்ற அமைப்பினைச் சேர்ந்தது.

சிறப்புக்கள்
------------

கேரள நாட்டு ஆழ்வாரான குலசேகராழ்வாரால் மட்டும் 10 பாக்களில் பாடல் பெற்றது. திருமாலுக்கும் சிவனுக்கும் இங்கு ஒரே இடத்தில் சன்னதியிருப்பது சிறப்பானதாகும் திருமாலும் சிவனும் இணைந்திருக்கும் கோவில்கள் குறிப்பாக 108 வைணவத் திருத்தலங்களில்10க்கு மேற்பட்ட தலங்கள் உள்ளன. பாண்டவர்களின் வருகைக்கு முன்பே இத்தலம் இருந்ததென்பது ஆய்வாளர்களின் முடிவாகும்.

மேற்கோள்கள்
-----------

1. ↑  *108 Vaishnavite Divya Desams: Divya desams in Pandya Nadu*. M. S. Ramesh, Tirumalai-Tirupati Devasthanam.
2. 1 2 3  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Asmunda|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***அசுமுண்டா*** (*Asmunda*) என்பது கடல் நத்தைகளின், பிரமிடெல்லிடே குடும்பத்தில் உள்ள கடல் வயிற்றுக்காலி மெல்லுடலி, பிரம்கள் மற்றும் இவற்றைச் சார்ந்த பேரினமாகும்.

சிற்றினங்கள்
------------

*அசுமுண்டா* பேரினத்தில் உள்ள சிற்றினங்கள் பின்வருமாறு:

* *அசுமுண்டா ஆம்புலேஷியா* (லேசெரான், 1951)
* *அசுமுண்டா பெல்சாண்டி* சௌரின், 1959
* *அசுமுண்டா சுட்டினா* சௌரின், 1959
* *அசுமுண்டா கிளாரா* சவுரின், 1959
* *அசுமுண்டா எலிகன்டுலா* (ஏ. ஆடம்ஸ், 1860)
* *அசுமுண்டா எக்சிலிசிமா* (நோமுரா, 1938)
* *அசுமுண்டா லுடோவிகா* (தியேல், 1925)
* *அசுமுண்டா மெதுலா* (ஏ. ஆடம்ஸ், 1860)
* *அசுமுண்டா செக்டா* (சௌரின், 1958)
* *அசுமுண்டா சில்வி* சவுரின், 1959
* *அசுமுண்டா டெனுகோசுடாட்டா* (ரோபா, டி ஜெரோனிமோ, சைமனி, நெக்ரி & சான்பிலிப்போ, 2004)
* *அசுமுண்டா இன்னல்கள்* (ஹெட்லி, 1909)
* *அசுமுண்டா டுரிட்டா* (சிபி ஆடம்ஸ், 1852)

மேற்கோள்கள்
-----------

1. 1 2  Bouchet, P. (2015). Asmunda Dall & Bartsch, 1904. Accessed through: World Register of Marine Species at  on 2015-04-11

வெளி இணைப்புகள்
---------------

* கடல் உயிரினங்களின் உலகப் பதிவேட்டிற்கு

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q8066401
* விக்கியினங்கள்: Asmunda
* GBIF: 4617558
* IRMNG: 1120923
* WoRMS: 730785

 |
**கார்ல் பேஸர் மில்க் சாக்லேட்** (Karl Fazer Milk Chocolate) பொதுவாக ஃபேசர் ப்ளூ (பின்னியம்; Fazerin Sininen) என அழைக்கப்படுவது,   ஃபேசர் கார்பரேஷனின் நிறுவனத்துக்கு சொந்தமான பால் சாக்லேட் வகை ஆகும்.. இது பின்லாந்து நாட்டினைச் சார்ந்த முக்கிய நிறுவனமான பேஸர் குழுமத்தின் வணிகக் குறியீடான நீலவண்ண காகித உறையில் இடப்பட்டு வருகிறது.

பின்லாந்து நாட்டில் அதிகம் விற்பனையாகும் தின்பண்ட வகையாக பேஸர் ப்ளூ அறியப்படுகிறது. வழக்கமாக அதிக வாக்குகள் பெற்று முன்னணியில் இருக்கும் தின்பண்ட வகையான இது பின்லாந்து மக்களால் அதிகம் நேசிக்கப்படுகிறது. குறிப்பாக மார்க்கினோய்ன்டி மற்றும் மைனோன்ட்டா, தேர்வு அமைப்பான தலௌஸ்டுடிகிமஸ் ஒய் ஆல் நடத்தப்பட்ட கருத்துக் கணிப்பில் அதிகம் தேர்வு செய்யப்படும் பண்டமாகவும் திகழ்கிறது.

இவ்வின்னட்டு பின்லாந்து நாட்டின் கலாச்சாரம், பண்பாடு மற்றும் சமையலில் முக்கிய பங்கு வகிக்கிறது.  தூய பாலாலைக் கொண்டு இந்த வகையானது செய்யப்படுகிறது, பால் மாவு மற்றும் நீர் நிறைந்த பால் கொண்டு தயார் செய்யப்படும் பிற இன்னட்டு தயாரிப்பிலிருந்து இது மாறுபட்டது ஆகும். மற்ற இன்னட்டுகளுடன் ஒப்பிடும் போது இது அதிக அளவு பால் அடர்த்தியை கொண்டுள்ளது. 

இவ்வின்னட்டானது வேறுபட்ட அளவுகள் மற்றும் விலைகளில் விற்பனை செய்யப்படுகிறது. இது 200 கிராம் அளவுள்ள வில்லைகளாகவுள்ள திண்பண்ட வகையாக வெளிவருகிறது.

வரலாறு
------

இவ்வின்னட்டு வகையானது 1922 ஆம் ஆண்டு சந்தைக்கு கொண்டு வரப்பட்டது. பேஸர் குழுமத்தின் கூற்றுப்படி இதன் செய்முறையானது பேஸர் குடும்பத்துக்கு ஒரு ஆங்கிலேயரால் வழங்கப்பட்ட கொடையாகும். இதன் செய்முறை இது நாள் வரை மாறாமல் உள்ளது.

2001 ல் பேஸர் நீல வண்ணம் பேன்டன் சி 280      பின்லாந்தின் முக்கிய வணிக முத்திரையாக தெரிவு செய்யப்பட்டுள்ளது.

மேற்கோள்கள்
-----------

1. 1 2 3  "Fazerin Sininen" இம் மூலத்தில் இருந்து 15 நவம்பர் 2016 அன்று. பரணிடப்பட்டது.. .
2. 1 2  "A recipe for something good". Oy Karl Fazer Ab இம் மூலத்தில் இருந்து 14 நவம்பர் 2016 அன்று. பரணிடப்பட்டது.. .
3. 1 2  Nikkanen, Kastehelmi (20 December 2011). "Tavaramerkkien suojaa Suomessa 120 vuotta (4.6.-15.12.2009)" (in Finnish) இம் மூலத்தில் இருந்து 13 மார்ச் 2016 அன்று. பரணிடப்பட்டது.. .
4. ↑  "Fazerin Sininen jatkaa yhä kärjessä - Tässä ovat Suomen arvostetuimmat brändit" (in Finnish). Talentum Oyj. 20 December 2011. .
**லீலை** (Leelai) என்பது 2012 ஆம் ஆண்டு ஆன்ரூ லூயிஸ் இயக்கத்தில் வெளியான இந்தியத் தமிழ்த் திரைப்படமாகும். இந்த படம் சதிஷ் சக்ரவர்த்தி இசையில் ஆஸ்கார் பிலிம் பிரைவேட். லிமிடெட் நிறுவனத்தின் கீழ் ரமேஷ் பாபு தயாரிப்பில் உருவாக்கப்பட்டது. இந்த திரைப்படம் ஷிவ் பண்டிட், மானசி பரேக், சந்தானம் மற்றும் பலர் நடிப்பில், 27 ஏப்ரல் 2012 இல் வெளியாகி, நல்ல விமர்சனங்களை பெற்றது.

கதைச்சுருக்கம்
--------------

மலர், மோனா, காயத்ரி ஆகிய மூன்று தோழிகளும் ஒரே கல்லூரியில் பயின்று வருகின்றனர். மலர் (மானசி) வேண்டாம் என்று கண்டித்தும், மோனா கார்த்திக்கை (ஷிவ் பண்டிட்) காதல் செய்தாள். அதனால், மலருக்கும் கார்த்திக்கிற்கும் மோதல் ஏற்படுகிறது. பின்னர், மோனாவும் காரத்திக்கும் பிரிய நேரிடுகிறது. பின்னர், காயத்திரியும் கார்த்திக்கும் காதல் செய்தனர். அதையும் மலர் கண்டித்தாள். பின்னர், காயத்திரி-கார்த்திக் காதல் முறிந்தது.

பல ஆண்டுகள் கழித்து, கார்த்திக்கும் மலரும் ஒரே நிறுவனத்தில் பணி புரிந்தனர். கார்த்திக்கின் லீலைகளை மன்னிக்காத மலரிடம், தன் பெயர் சுந்தர் என்று பொய் சொல்லி ஆள் மாறாட்டம் செய்கிறான் கார்த்திக். மலர் சுந்தரை விரும்புகிறாள். மலரின் தோழி சுஜாவிற்கு இந்த ஆள் மாறாட்டம் குறித்து தெரிய வருகிறது. இறுதியில், கார்த்திக் - மலர் காதலுக்கு என்னவானது என்பதே மீதிக் கதையாகும்.

நடிகர்கள்
---------

* ஷிவ் பண்டிட் - கார்த்திக் / சுந்தர்
* மானசி பரேக் - கருணை மலர்
* சந்தானம் - விக்கி
* சுஹாசினி ராஜு - சுஜா
* மாயா - மோனா
* விபா நடராசன் - காயத்திரி
* லட்சுமி ராமகிருஷ்ணன் - கார்த்திக்கின் அம்மா
* பாய்ஸ் ராஜன் - மலரின் அப்பா
* லொள்ளு சபா ஈஸ்டர் - விக்கியின் நண்பர்

ஒலிப்பதிவு
----------

இந்த் திரைப்படத்தின் பின்னணி மற்றும் பாடல்களின் இசையை அமைத்தவர் சதிஷ் சக்ரவர்த்தி ஆவார். மேலும், இரண்டு பாடல்களுக்கு அவர் பாடலாசிரியராகவும் இருந்தார்.

தயாரிப்பு
---------

இந்த படத்தின் படப்பிடிப்பு 2008 மே மாதம்துவங்கப்பட்டது, தயாரிப்பு தாமதங்களை தாண்டி, 27 ஏப்ரல் 2012 அன்று வெளியான இப்படம் நல்ல விமர்சனங்களைப் பெற்றது. ஆன்ரூ லூயிஸ் லீலையின் கதையை சொல்லி இரண்டு மாதத்திற்கு பிறகு, ரவிச்சந்திரன் தயாரிக்க ஒப்புக்கொண்டார்.

வரவேற்பு
--------

இந்தப் படம் பெரும்பாலும் நல்ல விமர்சனத்தைப் பெற்றது. "விடுமுறை நாட்களில், குடும்பத்துடன் பார்க்கத் தக்க நகைச்சுவை நிறைந்த படம்" என்று விமர்சனம் செய்யப்பட்டது.

மேற்கோள்கள்
-----------

1. ↑  "Cinema Plus / Columns : Scouting around". *The Hindu*. 2009-09-11 இம் மூலத்தில் இருந்து 2009-09-14 அன்று. பரணிடப்பட்டது.. .
2. ↑  "Shiv Panditt makes Tamil debut". Indian Express. 2011-07-15. .
3. ↑  "Leelai Tamil Movie Review - cinema preview stills gallery trailer video clips showtimes". 2012-04-27 இம் மூலத்தில் இருந்து 2 October 2008 அன்று. பரணிடப்பட்டது.. .
4. ↑  "Cinema Plus / Music : Music in the making". *The Hindu*. 2009-09-25 இம் மூலத்தில் இருந்து 2012-11-10 அன்று. பரணிடப்பட்டது.. .
5. ↑  "Cinema Plus / Columns : Fresh notes". *The Hindu*. 2009-06-26 இம் மூலத்தில் இருந்து 2009-06-29 அன்று. பரணிடப்பட்டது.. .
6. ↑  "Cinema Plus / Columns : Leelai with newcomers". *The Hindu*. 2008-11-07 இம் மூலத்தில் இருந்து 2008-11-10 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *லீலை (2012 திரைப்படம்)*
**Lua error in Module:Infobox\_military\_conflict at line 164: attempt to call field 'partof' (a string value).**

| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**காம்ப்பசு நடவடிக்கை** (காம்பஸ் நடவடிக்கை, *Operation Compass*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு போர் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் எகிப்து மீது படையெடுத்திருந்த பாசிச இத்தாலியின் படைகளை பிரிட்டானியப் படைகள் தாக்கித் தோற்கடித்தன.

செப்டம்பர் 1940ல் தொடங்கிய இத்தாலியின் எகிப்து படையெடுப்பு ஒரு வாரத்துள் நின்று போனது. 65 மைல் தூரம் எகிப்துள் முன்னேறிய இத்தாலியப் படைகள் பல்வேறு காரணங்களால் தேக்கமடைந்துவிட்டன. இதனை பயன்படுத்திக் கொண்ட எகிப்திலிருந்த பிரிட்டானியப் படைகள் எதிர்த்தாக்குதலுக்குத் தயாராகின. காம்ப்பசு நடவடிக்கை எனக் குறிப்பெயரிடப்பட்ட இந்த முயற்சி ஆரம்பத்தில் ஒரு சிறு ஐந்து நாள் திடீர்த்தாகுதலாக மட்டுமே திட்டமிடப்பட்டது. எகிப்திலிருந்து இத்தாலியப் படைகளை விரட்ட வேண்டுமென்பது மட்டும் இதன் குறிக்கோளாக இருந்தது. டிசம்பர் 8ம்தேதி சிடி பர்ரானி என்ற இடத்தில் அமைக்கப்பட்டிருந்த இத்தாலியப் பாசறைகளின் மீது பிரிட்டானியப் படைகள் தங்கள் தாக்குதலைத் தொடங்கின. பிரிட்டானிய வான்படை இத்தாலிய வான்படைத் தளங்களின் மீது குண்டுவீசி அங்கு நிறுத்தப்பட்டிருந்த பல வானூர்திகளை அழித்தது. நிலை குலைந்து போன இத்தாலியப் படைப்பிரிவுகள் வேகமாக லிபியாவை நோக்கிப் பின்வாங்கத் தொடங்கின. எகிப்திலிருந்து அவற்றை விரட்டியதோடு நிற்காத பிரிட்டானியப் படைகள் லிபிய எல்லையைத் தாண்டி தங்கள் விரட்டலைத் தொடர்ந்தன. ஏராளமான இத்தாலிய வீரர்களும் அவர்கள் போட்டுவிட்டு ஓடிய தளவாடங்களும் பிரிட்டானியப் படைகளிடம் சிக்கிக் கொண்டன. சாதாரண திடீர்த்தாக்குதலாகத் தொடங்கிய காம்ப்பசு நடவடிக்கை பிரிட்டானியர்களுக்கு ஒரு வெற்றிகரமான படையெடுப்பாக அமைந்தது. அடுத்த இரண்டு மாதங்களில் பார்டியா, டோப்ருக், குஃப்ரா ஆகிய இடங்களும் அவைகளால் கைப்பற்றப்பட்டன. லிபியாவினுள் 800 கிமீ வரை அவை ஊடுருவி விட்டன. பெப்ரவரி மாதம் அச்சு நாடுளால் தாக்கப்பட்டிருந்த கிரீசு நாட்டுக்கு உதவி செய்ய வேண்டி பிரிட்டானியப் பிரதமர் வின்ஸ்டன் சர்ச்சில் லிபியாவில் படை முன்னேற்றத்தை நிறுத்த உத்தரவிட்டார். 

இச்சண்டையில் எகிப்து மீது படையெடுத்திருந்த இத்தாலிய 10வது ஆர்மி அழிக்கப்பட்டுவிட்டது. 22 தளபதிகள் உட்பட 1,30,000 இத்தாலிய வீரர்கள் போர்க்கைதிகளாயினர். காம்ப்பசில் பங்கு கொண்ட பிரிட்டானியப் படையில் பிரிட்டானிய இந்தியப் படைப்பிரிவுகள் இடம் பெற்றிருந்தன. இத்தாலியின் படுதோல்வி அதன் வடக்கு ஆப்பிரிக்க காலனிகளின் நிலையை கேள்விக் குறியாக்கியது. லிபியாவின் கிழக்குப் பகுதியாகிய சிரெனைக்காவின் பெரும்பகுதி பிரிட்டானிய கட்டுப்பாட்டில் வந்தது. முசோலினிக்கு உதவி செய்ய இட்லர் ஜெர்மானியத் தரைப்படையின் ஆப்பிரிக்கா கோரினை தளபதி எர்வின் ரோம்மல் தலைமையில் வடக்கு ஆப்பிரிக்காவுக்கு அனுப்பினார்.

மேற்கோள்கள்
-----------
**பெருவனம் மகாதேவர் கோயில்** ( மலையாளம் : പെരുവനം മഹാദേവക്ഷേത്രം ) என்பது இந்தியாவின், கேரளத்தின், திருச்சூர் மாவட்டத்தின் பெருவனத்தில் அமைந்துள்ள ஒரு சிவன் கோயில் ஆகும். இந்த கோயில் கேரளத்தின் தோற்றம் மற்றும் பரசுராமரின் வருகையுடன் தொட்பு கொண்டதாக கூறப்படுகிறது.     இது கேரளத்தின் புகழ்பெற்ற 108 சிவன் கோயில்களில் ஒன்றாகும், மேலும் இது பெருவனம் கிராமத்தின் பழைங்கால முக்கிய கோயிலாகும். இந்த கோயிலின் மேற்கில் பத்ரகாளி மற்றும் சுப்பிரமணியர் கோயில்களும், வடக்கே சாஸ்தா கோயிலும், கிழக்கில் விஷ்ணு கோயிலும், தெற்கில் துர்க்கை கோயிலும் உள்ளன.

கட்டிடக்கலை
-----------

இந்த கோயில் 7 ஏக்கர் நிலப்பரப்பில் மதில் சுவரால் சூழப்பட்டுள்ளது. ஸ்ரீ கோயில் (கருவறை) சதுர வடிவில் உள்ளது. இது இந்திய கோயில்களில் அரிய வடிவமாகும்.

படக்காட்சியகம்
--------------

* பக்கத் தோற்றம்பக்கத் தோற்றம்
* சுவரில் விளக்குகள்சுவரில் விளக்குகள்
* பலிகல்பலிகல்
* கோயில் உச்சுகோயில் உச்சு

குறிப்புகள்
-----------

1. ↑  "Peruvanam Mahadev Temple". Guruvayuronline.com இம் மூலத்தில் இருந்து 2014-11-05 அன்று. பரணிடப்பட்டது.. .
2. ↑  "Peruvanam Shiva Temple.". OLA. .
3. ↑  "Magnificent spectacle". The Hindu இம் மூலத்தில் இருந்து 2014-11-05 அன்று. பரணிடப்பட்டது.. .
4. ↑  "KERALA STATE in SOUTHERN INDIA". Kamit. .

வெளி இணைப்புகள்
---------------

விக்கிமீடியா பொதுவகத்தில்,  
 ***Peruvanam Mahadeva Temple***   
என்பதின் ஊடகங்கள் உள்ளன.
**சுக்தேவ் சிங் காங்கு** *(Sukhdev Singh Kang)* என்பவர் 14 ஆவது கேரள ஆளுநராவார். 1931 ஆம் ஆண்டு மே மாதம் 15 ஆம் நாள் இவர் பிறந்தார். 1997 ஆம் ஆண்டு சனவரி 25 ஆம் தேதி முதல் 2002 ஆம் ஆண்டு எப்ரல் 18 ஆம் தேதி வரை கேரள ஆளுநராக இவர் பணியாற்றினார். 1979 ஆம் ஆண்டு பிப்ரவரி மாதம் முதல் இவர் பஞ்சாப் மற்றும் அரியானா உயர் நீதிமன்றங்களில் நீதிபதியாகப் பணிபுரிந்தார். பின்னர் பதவி உயர்வும் பணிமாறுதலும் கிடைக்கப்பெற்று உயர் நீதிமன்ற நீதிபதியாக சம்மு காசுமீர் உயர் நீதிமன்றத்தில் 1989 ஆம் ஆண்டு அக்டோபர் மாதம் 24 ஆம் தேதி முதல் 1993 ஆம் ஆண்டு மே மாதம் 14 ஆம் தேதி வரை செயல்பட்டார்.  இவருடைய பதவி காலத்தில் எ.கி. நாயனார் மற்றும் அ.கு.ஆண்டனி ஆகியோர் கேரள முதலமைச்சர்களாக இருந்தனர். காங்கு கேரள கவர்னாராக இருந்த போது 1993 ஆம் ஆண்டு இந்தியாவின் தேசிய மனித உரிமை ஆணையத்தின் உறுப்பினராக நியமிக்கப்பட்டார். பின் தன் பதவியிலிருந்து ஓய்வுப்பெற்றார்..

காங்கு சண்டிகர் என்னும் ஊரில் 2012 ஆம் ஆண்டு அக்டோபர் மாதம் 12 ஆம் தேதி காலமானார். அச்சமயம் அவருக்கு 81 வயதாகும்.

மேற்கோள்கள்
-----------

1. ↑  "Jammu and Kashmir High Court" இம் மூலத்தில் இருந்து 3 March 2010 அன்று. பரணிடப்பட்டது.. .
2. ↑  "High Court of Punjab and Haryana". .
3. ↑  "Sukhdev Singh Kang gives Doctorate" இம் மூலத்தில் இருந்து 2021-01-07 அன்று. பரணிடப்பட்டது.. .
4. ↑  "Former Kerala Governor Sukhdev Kang passes away". NDTV.. பார்த்த நாள்: 2012-10-12.

புற இணைப்புகள்
--------------

* List of Kerala Governors
**எச்டி 52265** (**HD 52265)** என்பது 6 ஆம் பருமை கொண்ட ஜி-வகை முதன்மை வரிசை விண்மீனாகும், இது மானோசெரோசு விண்மீன் கூழுவில் சுமார் 98 ஒளி ஆண்டுகள் தொலைவில் அமைந்துள்ளது. இது சூரியனை விட 21% பொருண்மை அதிகமாகவும், இரண்டு மடங்கு பொலிவோடும் ஒளிர்கிறது. இதன் அகவை தோராயமாக 2.6 பில்லியன் ஆண்டுகள். எச்டி 52265 என்ற விண்மீனின் பெயர் **சிட்டாலா**. இந்தப் பெயர் பன்னாட்டு வானியல் ஒன்றியத்தின் 100 வது ஆண்டு விழாவின் போது எல் சால்வடாரில் புற உலகங்கள் பெயரிடல் பரப்புரையில் தேர்ந்தெடுக்கப்பட்டது. சிட்டாலா என்றால் நகுவாத் மொழியில் விண்மீன்களின் பேராறு என்று பொருள்.

கோள் அமைப்பு
------------

2000 ஆம் ஆண்டில் கலிபோர்னியா, கார்னகி கோள் தேட்டக் குழு நட்சத்திரத்தை சுற்றி வரும் ஒரு புறக்கோள் கண்டுபிடிப்பை அறிவித்தது. இது ஜெனிவா புறக்கோள் தேட்டக் குழுவால் தற்சார்பாக கண்டுபிடிக்கப்பட்டது. அமைப்பில் இரண்டாவது கோள்  இருப்பதாக 2013 ஆம் ஆண்டு முதல் கருதப்படுகிறது.

எச்டி 52265 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Cayahuanca** | ≥1.21±0.05 *M*J | 0.520±0.009 | 119.27±0.02 | 0.27±0.02 |

மேலும் காண்க
------------

* சூரியப் புறக்கோள்களின் பட்டியல்

மேற்கோள்கள்
-----------

வெளி இணைப்புகள்
---------------

* "Notes for star HD 52265". *The Extrasolar Planets Encyclopaedia*. அணுகப்பட்டது 2008-08-22.
* Wobbly, Sunlike Star Being Pulled by Giant Alien Planet, Charles Q. Choi

1. ↑  "Approved names" (in en). .
2. ↑  "International Astronomical Union | IAU". .
3. ↑  Wittenmyer, Robert A.; Wang, Songhu; Horner, Jonathan; Tinney, C. G.; Butler, R. P.; Jones, H. R. A.; O'Toole, S. J.; Bailey, J.; Carter, B. D. (2013), "Forever alone? Testing single eccentric planetary systems for multiple companions", *The Astrophysical Journal Supplement Series*, p. 2, arXiv:1307.0894, Bibcode:2013ApJS..208....2W, doi:10.1088/0067-0049/208/1/2 `{{citation}}`: Missing or empty `|url=` (help)
4. ↑
**மம்மியூர் கோவில்** (Mammiyoor Temple) அல்லது மம்மியூர் மகாதேவ க்ஷேத்ரம் என்பது தென் இந்தியாவில் உள்ள கேரளத்தில் அமைந்துள்ள குருவாயூர் கோவிலின் அருகாமையில் உள்ள ஒரு சிவபெருமானை (பரமசிவன்) கோவிலாகும். குருவாயூரப்பனை வழிபட வரும் பக்தர்கள் மம்மியூர் சிவன் கோவில் தர்சனம் பெறவேண்டும் என்பதே ஐதீகம், அப்படி செய்வதால் குருவாயூர் கோவிலுக்கு சென்றதன் முழு புண்ணிய பலமும் அந்த பக்தருக்கு கிடைக்கப்பெறும் என்பதே இந்துக்களின் நம்பிக்கையாகும்.

குருவாயூர் கோயிலும் மம்மியூர் கோயிலும்
--------------------------------------

வாயுவின் உதவியோடு பிரகஸ்பதி (குரு) உலகம் முழுவது அலைந்து கிருஷ்ணரின் பாதள அஞ்சன விக்ரகத்தை செய்ய மிகவும் புனிதமான மற்றும் பொருத்தமான தலத்தைத் தேடினார். அப்போது பரசுராமரின் வேண்டுகோள்படி கேரளா வந்தனர் வாயுவும் குருவும். அப்போது ருத்ர தீர்த்தத்தில் நீருக்குள் சிவபெருமான் தவம் செய்து கொண்டிருந்தார்.அவர் வெளியே வந்து தாம் தவம் செய்து கொண்டிருந்த இடம் மிகப்புனிதமானது என்றும் அங்கே ஆயிரம் ஆண்டுகளாகத் தாம் தவம் செய்து வருதலையும், தாம் ருத்ர கீதையை உபதேசம் செய்த தலமும் அதுவே என்று கூறி, கிருஷ்ணரின் விக்கிரகத்தை அங்கேயே வைக்கலாம் என்று உறுதி செய்து அருளினார். 

அனைவரையும் ஆசிர்வதித்து விட்டு சிவபெருமான் மம்மியூருக்குச் சென்றுவிட்டார். எனவே குருவாயூர் குருவாயூரப்பன் கோயிலுக்கு வரும் பக்தர்கள் மம்மியூர் சிவபெருமானையும் வழிபட்டபின்னரே வழிபாடு பூரணமாகின்றது.

மம்மியூர் கோவிலை கால்நடையாக பத்தே நிமிடங்களில் குருவாயூர் கோவிலில் இருந்து அடையலாம்.

மம்மியூர் தேவஸ்தானக் கட்டுப்பாடுகள்
-----------------------------------

* கோவிலுக்கு உள்ளே செல்வதற்கு இந்துக்களுக்கு மட்டுமே அனுமதி வழங்கப்படுகிறது.
* மம்மியூர் திருக்கோயிலில் ஆடைக்கட்டுப்பாடுகள் புராதனமானவை. பாரம்பரிய தென்னிந்திய உடையணிந்தோர் மட்டுமே இறைவழிபாட்டுக்கு அனுமதிக்கப்படுவர்.

அமைவிடம்
--------

இந்தக் கோவிலானது குருவாயூரில் இருந்து புன்னத்தூர் கோட்டைக்கு செல்லும் வழியில் கொட்டபடிக்கு அருகே சுமார் ஒரு கிலோமீட்டர் தூரத்தில் உள்ளது. மிகவும் அருகாமையில் காணப்படும் நகரங்கள்: குருவாயூர், குன்னம்குளம், சாவக்காடு போன்றவையாகும்.

மேலும் பார்க்க
--------------

* கேரளத்தில் காணப்படும் கோயில்கள்
* இறைவன் குருவாயூரப்பன்
* குருவாயூர்
* புன்னத்தூர் கோட்டை
* சிவன்

மேற்கோள்கள்
-----------

1. 1 2  குருவாயூர் பூலோகவைகுண்டம்; குருவாயூர் தேவஸ்தான வெளியீடு;2003
**மாயபஜார்** (*Mayabazar*) என்பது 1995 ஆம் ஆண்டு வெளியான இந்திய தமிழ் நகைச்சுவை திகில் திரைப்படமாகும். இப்படத்தை கேயார் இயக்க மீனா பஞ்சு அருணாசலம் தயாரித்தார். இப்படத்தில் ராம்கி, ஊர்வசி ஆகியோர் முக்கிய வேடங்களில் நடித்தனர். படத்தின் பின்னணி இசை, பாடல் இசை ஆகியவற்றை இசையமைப்பாளர் இளையராஜா இசையமைத்தார். இப்படத்தில் சுவர்ணா மேத்யூ, விசு, விவேக், அஜய் ரத்னம் ஆகியோரும் முக்கிய வேடங்களில் நடித்தனர்.

கதை
---

சுஜி (ஊர்வசி) கோடீஸ்வரர் விஸ்வநாதனின் (விசு) ஒரே மகள். குழந்தைத் தனமாக சேட்டை செய்பவர். தனது தந்தைக்கு தனிச் செயலாளரை தேர்ந்தெடுப்பதற்காக ஒரு நேர்காணலை நடத்துகிறார். அதில் அவர் ராமை (ராம்கி) செயலாளராக தேர்வு செய்கிறார். விஸ்வநாதனின் நண்பர் மூர்த்தி (கிட்டி), மேலாளர் (அஜய் ரத்னம்), ஸ்வர்ணா ஆகியோர் விஸ்வநாதனின் முழு சொத்தையும் கைப்பற்ற விரும்புகிறார்கள். அதற்கு ஏதுவாக ராஜாவுக்கு (கமலேஷ்) சுஜியை திருமணம் செய்துவைக்க மூர்த்தி ஏற்பாடு செய்கிறார். இருப்பினும் சுஜி ராமை மணக்கிறார்.

விஸ்வநாதன் திடீரென மாரடைப்பால் இறந்துவிடுகிறார். ஊட்டிக்குச் செல்லும் சுஜி ராமாலும், மூர்த்தியாலும் கொல்லப்படுகிறாள். சுஜி தன்னைக் கொன்றவர்களை பழிவாங்க பேயாக மாறுகிறாள். போலி பேயோட்டியான மாயம்மா (ஊர்வசி) தோற்றத்தில் சுஜியைப் போலவே இருக்கிறாள். எனவே அவள் தன்னைப் போலவே நடந்துகொள்ளும்படி கேட்கிறாள். உண்மையான ராம் வில்லன்களால் கடத்தப்படுள்ளார் என்பதும், ஒட்டுறுப்பு அறுவை சிகிச்சசை மூலம் ராம் போல ராஜாவின் முகம் மாற்றப்பட்டது என்று சுஜி கூறுகிறாள். இதன்பிறகு மாயம்மா சுஜி போல வருகிறாள். அவளைச் சுற்றியுள்ள எல்லா கெட்டவர்களும் அவள் சுஜியாக இருக்காது என்று சந்தேகிக்கிறார்கள். உண்மையில் அவள் யார் என்பதைக் கண்டுபிடிக்க முயல்கிறார்கள். பின்னர் என்ன நடக்கிறது என்பதே கதையின் முக்கிய அம்சமாகும்.

நடிகர்கள்
---------

* ராம்கி ராம்/ராஜா
* ஊர்வசி சுஜி/மாயம்மா
* சுவர்ணா மேத்யு ஸ்வர்ணாவாக
* விசு விசுவநாதனா (சுஜியின் தந்தையாக)
* விவேக் குப்புவாக
* அஜய் ரத்னம் அஜயாக
* கிட்டி மூர்த்தியாக
* சின்னி ஜெயந்த்
* தியாகு தங்கமாக
* பாண்டு காவல் அதிகாரியாக
* ஜூனியர் பாலையா
* சுவாமிநாதன் சுவாமிநாதனாக
* கமலேஷ் ராஜாவாக
* மாஸ்டர் சிரிஷ்

இசை
---

இப்படத்திற்கு இளையராஜா இசையமைத்தார். பாடல் வரிகளை வாலி, பஞ்சு அருணாசலம் ஆகியோர் எழுதினர். 

* "ஒரு ஊர்ல" - எஸ். ஜானகி
* "பர்த்டே பார்ட்டி" - சித்ரா
* "அடாடா இங்கு" - ஜாலி ஆபிரகாம்
* "அடடா ஓரு" - சித்ரா
* "நான் பொறந்து" - ஜனகி
* "முத்து முத்து" - எஸ்.பி.பி. சித்ரா

வரவேற்பு
--------

*நியூ ஸ்ட்ரெய்ட்ஸ் டைம்ஸ்* இந்த படத்திற்கு "இந்தப் படம் தனித்த அழகைக் கொண்டுள்ளது. நிச்சயம் இது ஊர்வசியின் தனிப்பட்ட மந்திரத்தால்" என்று எழுதியது.

குறிப்புகள்
-----------

1. ↑
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *Maya Bazaar 1995*
* யூ டியூப்பில் *மாயா பஜார்*
***போக்கிரி*** (*Pokkiri*) 2007 ஆம் ஆண்டு வெளிவந்த தமிழ் திரைப்படங்களில் ஒன்றாகும். இத் திரைப்படத்தினைப் பிரபுதேவா இயக்கியுள்ளார். முக்கிய கதாபாத்திரமாக விஜய், அசின் , பிரகாஷ் ராஜ், நெப்போலியன், நாசர், வடிவேலு ஆகியோர் நடித்துள்ளனர். இத்திரைப்படம் சனவரி 14 ஆம் தேதி பொங்கல் தினத்தன்று வெளியிடப்பட்டது. இப்படம் 2005-ல் வெளியான திருப்பாச்சி பட வசூலை முறியடித்து சாதனை படைத்தது. மேலும் இந்தபடம் இவரின் திரையுலக வரலாற்றில் ஒரு மைல் கல்லாக அமைந்துள்ளது குறிப்பிடத்தக்கது. கதாநாயகன் தனது திறமையை வெளிப்படுத்தியது போல வடிவேலு தனது நகைச்சுவை நடிப்பு திறமையை வெளிப்படுத்தியது மேலும் இப்படத்திற்கு சிறப்பாக அமைந்தது.

கதை
---

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
விஜய்யின் பற்றிக் கேள்விப்பட்டு ஊரின் பிரபல தாதாவான வின்சென்ட் அசோகன் விஜயைத் தங்கள் கூட்டத்தில் சேர்த்துக்கொள்கிறார். இவர்களது எதிர் கும்பலான ஆனந்தராஜ் ஆட்கள் விஜய்யுடன் மோத - அடுக்கடுக்காய் அவர்களை கொலை செய்கின்றார். ஒரு கட்டத்தில் வின்சென்ட் கொல்லப்பட - அவரது தலைவரான பிரகாஷ்ராஜ் இந்தியா வருகிறார். வந்தவர் ஆனந்த்ராஜை கொன்றது மட்டுமல்லாது மத்திய மந்திரியையும் கொல்லத் திட்டம் தீட்டுகிறார். இதனை அறியும் போலீஸ் கமிஷனர் நெப்போலியன் பிரகாஷ்ராஜை தந்திரமாகக் கைது செய்கிறார். தங்கள் தலைவனை விடுவிக்க நெப்போலியன் மகளைக் கடத்துகிறது பிரகாஷ்ராஜின் கும்பல். தன் மகளுக்காக பிரகாஷ்ராஜை விடுதலை செய்கின்றார் நெப்போலியன் இதன போது தங்கள் ஆட்களுக்குள் பொலிஸ் உளவாளி இருப்பதாக பிரகாஷ் ராஜ் அறிந்து கொள்ள கதை முடிவை நோக்கி செல்கின்றது

நடிகர்கள்
---------

| நடிகர்கள் | பாத்திரம் |
| --- | --- |
| விஜய் | தமிழ் |
| அசின் | சுருதி |
| பிரகாஷ் ராஜ் | அலிபாய் |
| மகேஷ் திவாரி | கோவிந்தன் |
| நாசர் | சண்முகவேலு |
| வடிவேலு | குங்பூ மாஸ்டர் |
| நெப்போலியன் | முகைதீன் கான் |
| வின்சென்ட் அசோகன் | குரு |

பாடல்
-----

இப் படத்திற்கு மணிசர்மா இசை அமைத்துள்ளார்.

| பாடல் | பாடியவர்கள்: |
| --- | --- |
| டோலு டோலு | ரன்ஜீத், சுசீத்திரா |
| ஆடுங்கடா என்னைச் சுத்தி | நவீன் |
| நீ முத்தம் ஒன்று | ரன்ஜீத், சுவேதா |
| மாம்பழமாம் மாம்பழமாம் | சங்கர் மகாதேவன், கங்கா |
| என் செல்லப்பெரு | A. V. ரமணன், சுசீத்திரா |
| வசந்தமுல்லை | ராகுல் நம்பியார், கிருஷ்ணமூர்த்தி |

துணுக்குகள்
-----------

* இத்திரைப்படம் நடன இயக்குனர்,நடிகர் பிரபுதேவா இயக்கிய முதல் தமிழ் திரைப்படமாகும்.
* விஜய் காவல்துறையாளராக நடிக்கும் முதலாவது திரைப்படமாகும்.
* இத்திரைப்படம் மகேஷ்பாபு,இலியானா நடித்த தெலுங்கு படத்தின் மீளுருவாக்கமாகும் (remake).

வெளி இணைப்புக்கள்
-----------------

* உத்தியோகபூர்வ வலைத்தளம் பரணிடப்பட்டது 2007-03-21 at the வந்தவழி இயந்திரம்

| * பா
* உ
* தொ
பிரபுதேவா இயக்கிய திரைப்படங்கள் |
| --- |
| தமிழ் | 
* *போக்கிரி* (2007)
* *வில்லு* (2009)
* *எங்கேயும் காதல்* (2011)
* *வெடி* (2011)

 |
| தெலுங்கு | 
* *நுவ்வொஸ்தானண்டே நேனொத்தண்டானா* (2005)
* *பௌர்ணமி* (2006)
* *சங்கர் தாதா சிந்தாபாத்* (2007)

 |
| இந்தி | 
* *வான்டட்* (2009)
* *ரவுடி ராத்தோர்* (2012)
* *ராமையா வஸ்தாவையா* (2013)
* *ஆர்... ராஜ்குமார்* (2013)
* *ஆக்சன் ஜாக்சன்* (2014)
* *சிங் இஸ் ப்ளிங்* (2015)
* *தபாங் 3* (2019)
* *ராதே* (2021)

 |
**பாரசாலா மகாதேவர் கோயில்**தெற்கு கேரளாவில் உள்ள முக்கியமான வழிபாட்டு மையங்களில் ஒன்றாகும். இந்தக் கோயில் கேரளா - தமிழ்நாடு எல்லையை ஒட்டியுள்ள பாரசாலா என்ற சிறிய கிராமத்தில் அமைந்துள்ளது. இங்கு மூலவரான சிவபெருமான் மேற்கு நோக்கி காட்சியளிக்கிறார், இது ஒரு அரிய நிகழ்வாகக் கருதப்படுகிறது. தொலைதூர இடங்களிலிருந்தும் பக்தர்கள் இக்கோயிலில் வழிபாடு நடத்த வருகிறார்கள். இது வேணாடு அரச குடும்பத்தைச் சேர்ந்த மல்லன் செண்பகராமன் தேலவா என்பவரால் கட்டப்பட்டது. இக்கோயிலில் பார்வதி கிழக்கு நோக்கிய நிலையில், பின்புறத்தில் உள்ளார்.

இக்கோயில் பல நூற்றாண்டுகள் பழமையானதாகும். அரிய கல் கட்டிடக்கலையைச் சேர்ந்தது. இங்கு பார்வதி தேவி மற்றும் விக்னேஸ்வரா ஆகியோர் துணை தெய்வங்களாக உள்ளனர். இக்கோயில் அரிய சடங்குகளுக்கு புகழ் பெற்றதாகும். சாதி, மதம் போன்றவற்றிக்கு அப்பாற்பட்டு அனைத்து சாதி, மதத்தைச் சேர்ந்தவர்களும் இக்கோயிலுக்குள் நுழைய அனுமதி உண்டு. ஒரு பிற்படுத்தப்பட்ட சமூகம் இக்கோயிலில் முக்கியமான சடங்குகளை ஆரம்பிக்கும் பெருமையினைப் பெற்றுள்ளது. இறைவன் சாதி, மதம் அனைத்திற்கும் அப்பாற்பட்டு, வேறுபாடின்றி அனைவருக்கும் இறைவன் அருள்புரிவான். பாரசாலா என்ற இத்தலமானது மத நல்லிணக்கத்திற்குப் பெயர் பெற்றதாகும்.

மேற்கோள்கள்
-----------

1. ↑  Parassala Sri Mahadeva Temple
2. ↑  "പാറശ്ശാലയ്ക്ക് ആ പേരു വന്നതെങ്ങനെ? അറിയാം ഇൗ കഥ" (in ml). .
**சுக்விந்தர் குமார்** (Sukhwinder Kumar) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தில் சிரோமணி அகாலிதளம் கட்சியில் உறுப்பினராக இருந்தார். 2017 மற்றும் 2022 ஆம் ஆண்டுகளில் நடைபெற்ற தேர்தல்களில் பங்கா சட்டமன்றத் தொகுதியில் போட்டியிட்டு பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.

தொகுதி
------

சுக்விந்தர் குமார் *பங்கா சட்டமன்றத் தொகுதியை* பிரதிநிதித்துவப்படுத்துகிறார். *பங்கா சட்டமன்றத் தொகுதியில்* *சிரோமணி அகாலி தளம்* கட்சியின் சார்பில் போட்டியிட்டு வெற்றி பெற்றார். *பஞ்சாப் சட்டமன்ற* உறுப்பினரான ஆம் ஆத்மி கட்சியின் அர்ச்சோட்டை 1893 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. ↑  "Sukhwinder Kumar(SAD):Constituency- BANGA (SC)(NAWAN SHAHR) - Affidavit Information of Candidate:". .
2. ↑  "BANGA Election Result 2017, Winner, BANGA MLA, Punjab" (in en). .
3. ↑  "SUKHWINDER KUMAR Won with 45256 votes - 2017 Banga - Punjab Assembly Election Winner, LIVE Results & Latest News: Election Dates, Polling Schedule, Election Results & Live Election Updates | India.com" (in en). .